बास्केटबलमा हेराल्ड र ज्ञानभूमिलाई सफलता 
हेराल्ड र ज्ञान भुमिले प्रथम बीएमसीए कप अन्तरविद्यालय बास्केटबल प्रतियोगिताको सिनियर ब्वाइजमा विजयी छन् ।
काठमाडौँ — हेराल्ड र ज्ञान भुमिले प्रथम बीएमसीए कप अन्तरविद्यालय बास्केटबल प्रतियोगिताको सिनियर ब्वाइजमा विजयी छन् ।शुक्रबार हेराल्डले ह्वाइट माउन्टेनलाई २५–२२ तथा ज्ञानभूमिले बूढानीलकण्ठ आश्रमलाई १७–१३ स्कोरले हरायो । हेराल्डका सम्राट श्रेष्ठले १४ र ज्ञानभूमिका मदन मगरले ८ स्कोर गरे ।सिनियर ब्वाइजमै ग्रिनल्यान्डले साइपाललाई ६८–४९, टेरेसाले भद्रकालीलाई २५–२२ र एचएचसीएले मनास्लुलाई ३१–१९ ले हराए । ग्रिनल्यान्डका प्रवीण गुरुङले १९, टेरेसाका सञ्जय गोलेले ९ र एचएचसीएका डेभिड राईले ८ स्कोर गरे ।सिनियर गर्ल्समा ग्रिनल्यान्डले टेरेसालाई २५–१८ र पृथ्वीले मनास्लुलाई ४०–३१ ले हराए । ग्रिनल्यान्डकी श्रृषा गुरुङले ५ र पृथ्वीकी रुसेल मगरले १५ स्कोर बटुले । जुनियर ब्वाइजमा सेन्ट जोसेफले भद्रकालीलाई १४–१२ तथा बसुन्धरा नेसनल एकेडेमी (बीएनए) ले ग्रिनल्यान्डलाई १५–१४ ले पन्छाए । सेन्ट जोसेफका सन्जोग मगरले ५ र बीएनएका सिद्धार्थ शर्माले ९ स्कोर गरे ।